હજારો વાહનચાલકો દરરોજ જેનો ઉપયોગ મહત્તમ કરે છે એ પાલિકાનાં માર્ગોને પણ નુકશાની થઇ છે. શહેરમાં ચારપુલ રોડ, ડેપો રોડ, લાયબ્રેરી રોડ, સ્ટેશન રોડ સહિતના અનેક માર્ગો તૂટી ગયા છે. શહેરનાં પશ્ચિમે રેલવે સ્ટેશનથી મફતલાલ મીલનાં વણાંક સુધીનો માર્ગ તો બિલકુલ જ તૂટી ગયો છે. ખાડાં જ ખાડાં નજરે પડે છે, સારો માર્ગ શોધવો દુશ્કર બન્યો છે. પાલિકા તંત્રએ તાબડતોડ ખાડાંઓ પુરવા મટીરીયલ નાંખવાનું શરૂ કર્યુ છે પરંતુ ધોધમાર ઝાપટાં આ મટીરીયલને પણ ધોઇ રહ્યાં છે. કેટલાક માર્ગો ઉપર તો વાહનચાલકોને વાહન હંકારવું પણ મુશ્કેલ બન્યું છે.